Author: Lone Tonnesen

FURESØ KREDSNYT

November 2019

Danmarks lærerforening kreds 028

November-nyt fra din lokale kreds

I takt med at mørket for alvor er brudt frem og lyset er kommet på cyklerne, prøver vi at samle de mest relevante og aktuelle informationer sammen i et nyhedsbrev. Denne gang i en andet og MÅSKE mere læsevenlig udgave. Vi håber du er enig . Det er i hvert fald et forsøg.
Som flere måske har fulgt med i på vores facebook-side har der været kongres i DLF. Her blev der af de store ting bla. vedtaget et Folkeskoleideal for DLF. Det har været et langstrakt og grundigt arbejde med stor medlemsinddragelse, og vi glæder os til at tage idealet i brug sammen med jer, for sammen at styrke det pædagogiske og faglige sprog og diskussion på skolerne.
Ved kongressen talte undervisningsminister Pernille Rosenkrantz Theil. Hun gav håb for nye og positive vinde i forhold til at løsne op for en stram detailstyring af skolerne, ligesom hun også nævnte ”elefanten i rummet” fra 2013. Der kan læses mere om talen og reaktionerne på denne på folkeskolen.dk.
Vi ved selvfølgelig godt, at tomme ord ikke batter—men at der skal handling til. I Furesø Lærerkreds forsøger vi hver dag på den ene eller anden måde, at få indflydelse på, blande os i, - små som store, ting der kan have indvirkning på skolehverdagen - for både elever, lærere og selve det ”at holde skole” med fokus på kvalitet og professionalisme…

Vi har i dette nyhedsbrev især forkus på...

… alverdens relevant information. Vi er helt klar over, at I har travlt og bliver bombarderet med informationer og krav om stillingtagen til både Aula, Nem-ID, afholder skole-hjem-samtaler, laver elevplaner mm… Men vi vil med denne udgave forsøge at samle lidt af al den megen information som vi mener I bør have fra DLF - centralt og lokalt… og så håber vi at vi får en HØJ STEMMEPROCENT til hovedstyrelsesvalget.

I dette nummer:

Velkommen	1
Hovedstyrelsesvalg 2019	2
Fup og fakta om NEM-ID	2
Hvem skal du stemme på?	2
Løntjek 2019	3
Mens vi venter på kommissionen ...	3
God jul og godt nytår	4

Punkter af særlig interesse:
Hovedstyrelsesvalg 2019
Generalforsamling d. 4. marts 2020
Kommisionsrapport
Medlemskonferencer.. Ansøgning nu!
Det er nu du skal ønske en kalender hos din TR
Meningsdanner? Spørg din TR

Side #

FURESØ KREDSNYT

Hovedstyrelsesvalg 2019

Afstemningen slutter tirsdag d. 3. december 2019 kl. 16

Hvert 4. år er der valg til hovedstyrelsen i DLF.
Afstemningen foregår elektronisk. Alle stemmeberettigede vil torsdag d. 21. november kl. 9.00 modtage en mail med et direkte link til afstemningen.
Som stemmeberettiget medlem råder du over 18 stemmer, der kan gives til én kandidat eller fordeles på flere kandidater.
Der vil være hjælpetekster, der guider dig i forhold til afstemningen.
Har du ikke fået en mail?
Under ’Min side’ kan du se hvilken mail Danmarks Lærerforening har sendt din stemmeseddel til.
Vil du stemme til valget - og kan du ikke finde mailen med link til afstemningen - har du mulighed for at stemme med NemID
Vi satser på en stemmeprocent på 85% i Furesø

Hovedstyrelsesvalg 2019—hvem skal man stemme på?

29 kandidater til 19 pladser i DLF´s hovedstyrelse

Der er ikke mindre end 28 kandidater til de 18 aktive medlemmers pladser i hovedstyrelsen. Det er derfor rigtig vigtigt at du bruger dine stemmer, hvis du vil have indflydelse på hvordan DLF skal tegnes i fremtiden.
Formand og næsteforman er valgt på kongressen, så dem kan man ikke stemme på, men der er mange kandidater fra hele landet,- alle med et bud på hvordan de mener DLF skal tegnes og arbejde for.
Vi har på kredsens hjemmeside lagt det materiale ud vi har fået tilsendt af de forskellige kandidater. Giv det et kig og tag stilling.
I det forpligtende kredssamarbejde i Nordsjælland er vi gået sammen om at pege på Regitze Flannov. På hjemmesiden kan du også læse mere om Regitze.

Fup og fakta om brug af NEM-Id i AULA

Det er FUP at man kan blive PÅLAGT at bruge din private NEM-ID for at kunne tilgå følsomme/fortrolige oplysninger i aula.
FAKTA: det er rigtigt at man skal registrere sin PC og sig selv (via NEM-Id). Dvs. ”skrive under” digitalt på, at man rent faktisk er en rigtige person der bruger den aktuelle/udleverede PC.
Når dette er gjort, kan OS2 programmet installeres. Dette er en medarbejderløsning, der betyder at man ikke skal bruge sit personlige NEM-Id for at tilgå personfølsomme oplysninger.
Ønsker man IKKE at kvittere digitalt (med NEM-Id) kan der leves en aftale med sin leder og en It-medarbejder på kommunen om, at man møder fysisk op med relevant, personlig legitimation og gennemfører de forskellige tekniske installationer og processer manuelt.
Håber dette har givet lidt klarhed over og forhåbentligt afmystificeret fup og fakta om brug af privat Nem-Id… ellers spørg!

November 2019

Side #

Medlemsundersøgelse - VI HAR BRUG FOR DIG!

Selvom vi i DLF mener vi har godt kendskab og indblik i hvad medlemmerne mener og synes, er vi altid interesseret i at blive klogere, så vi fortsat kan have fællesskab som den bærende værdi og styrke. Derfor lavers der hvert andet år en medlemsundersøgelse. Undersøgelsen omhandler arbejdsforhold og tilfredshed med foreningen. Undersøgelsen vil blive brugt til at styrke og udvikle foreningens indsats for at varetage medlemmernes interesser og til at påvirke beslutningstagere.
I Furesø har vi desværre kun en svarprocent på 22%. Jo flere der svarer, jo bedre kan vi bruge resultatet aktivt.

Sådan gør du:
- Brug den mail du har registreret i medlemssystemet (nok din primære mail - eller måske skolekom?)
- mailen med dit personlige link er sendt d. 31/10-2019
- tjek evt. spam-filter
- det tager 5-10 min.

SVAR SENEST
D. 25. NOVEMBER

LØNTJEK-kampagne uge 46-47

Hvert år afholder alle OK-fagforeninger en løntjeks-kampagne.
Vi har generelt stor tiltro til at vores lønseddel er, som den skal være, og at vi får det vi skal have. Hvert år finder vi dog fejl på lønsedlen eller det der er blevet indberettet.
Det er den enkeltes ansvar at tjekke sin lønseddel og gøre opmærksom på, hvis man får noget forkert - om det så er for meget eller for lidt.
Din TR, kan hjælpe dig med at tjekke din lønseddel.. Men ENDNU bedre er det, hvis du på sigt ved hvad du skal kigge efter.
På kredsens hjemmeside http://furesoelaererkreds.dk/arbejdsliv-og-loen/loen kan du selv læse om din løn og se de lønvidoer, vi lavede for nogle år siden, for at hjælpe alle med at læse deres lønseddel korrekt. Har du spørgsmål eller har brug for hjælp, så tag fat i din tillidsrepræsentant eller kredsen.

Afstemningen slutter tirsdag d. 3. december 2019 kl. 16

Mens vi venter på kommissionen...

Resultatet af OK 18 var som bekendt IKKE en fælles arbejdstidsaftale… Der blev i stedet arbejdet på at skabe et fornyet og tættere sammenarbejde hvor tilliden mellem parterne skulle genopbygges igennem ny-start-initiativer i alle kommuner. I Furesø er vi godt med og er klar over at samarbejde og gensidig lydhørhed er vejen frem, hvis man vil have ændret noget og have indflydelse, selvom man langt fra er enig… Resultatet var også den omdiskuterede kommission, der skulle gennemtrawle skidt og kanel i forhold til arbejdstid og på den baggrund komme med anbefalinger der skal danne baggrunden for de fremtidige forhandlinger… og nu er det liiiiige op over. Vi ved ikke hvad rapporten endeligt indeholder men ud fra udmelderingerne kommer rapporten til at indeholde anbefalinger på områder: arbejdstid, professions-udvikling og ledelse.
Kredsstyrelsen i Furesø står klar på perronen d. 17/12, hvor vi drager til stormøde i Odense, for at tage action på anbefalingerne, så snart vi kender dem...

Furesø Lærerkreds - novembernyt.

FUresø lærerkreds - Dlf kreds 28

Furesø Lærerkreds
Danmarks Lærerforening kreds 028
Kirke Værløsevej 26, 1. sal dør 3
3500 Værløse

Telefon: 93 87 08 64
E-mail: 028@dlf.org

Furesø Lærerkreds har ca. 520 aktive medlemmer og 110 medlemmer i fraktion 4, som er gruppen af pensionerede lærere. Vi har en tillidsrepræsentant på hver skole,- også på Marie Kruses Skole, som bekendt er en privatskole i kommunen. Alle tillidsrepræsentanterne udgør en TR-styrelse, der mødes flere gange om måneden, hvor der arbejdes strategisk på at få indflydelse både politisk, men i høj grad også på skolerne.
Foruden tillidsrepræsentanterne, udgøres kredsstyrelsen af formand, næstformand, kasserer og en sagsbehandler. Disse udgør forretningsudvalget og er valgt på kredsens generalforsamling.

Besøg også vores facebookside:
https://www.facebook.com/groups/furesoelaererkreds.dk/

Arbejdet i fremtiden samt ønsket om en god jul.

Med dette nyhedsbrev håber vi, at sætte fokus på bla. hovedstyrelsesvalget og at vi i Furesø får en høj valgdeltagels, så vi sender klarer signaler om at vi vil noget med vores forening i fællesskab. Der vil være lidt konkurrence mellem skolerne, ligesom tillidsrepræsentanterne også leger ”sprællemænd” for at få så mange som muligt til at give deres mening til kende i medlemsundersøgelsen… Vi bliver aldrig bedre end vores input… så kom med det!
Vi har hele tiden været i ”arbejdstøjet”, men er naturligvis meget opmærksomme på at udnytte situationen og opmærksomheden omkring kommisionsrapporten… Det gør vi også lokalt, ligesom vi lokalt også har bidraget til at høste positive erfaringer i forbindelse med ”ny start”-projektet. Men uden Jer lærer, der ER DLF, rykket vi intet. Vi har brug for at I, sammen med jeres kolleger bidrager med jeres synspunkter, jeres pædagogiske refleksioner, jeres indsigt og erfaring, når der tages beslutninger, - store som små på skolerne… Alle ændring eller justering til en bedre skole bør fejres… Så vi må hjælpe hinanden til at søge indflydelse hvor vi kan… om det så er i forbindelse med portal-indkøb, fagudvalg, organisering af inklusionsindsatsen, tiltag for at højde den sociale og professionelle kapital eller andre områder, så er vi bedst når det individuelle bliver kollektivt og vi koordinerer vores indsatser—fx på Faglig Klub.
Så med disse ord, ønsker vi alle medlemmer i Furesø Lærerkreds glædelig jul og et godt nytår — når vi når der til.